Thilo Sarrazin

Dr **Thilo Sarrazin** (* 12. Februar 1945 z Gera) isch e dytsche Volkwirt, Autor un ehmolige Bolitiker (SPD). Vu 1975 bis 2010 het er im effetlige Dienscht gschafft. Är isch vu 2000 bis 2001 bi dr Dytsche Bahn AG bschäftigt gsi. Vu 2002 bis April 2009 isch er Finanzsenator im Berliner Senat gsi, un derno bis Septämber 2010 Mitgliid vum Vorstand vu dr Dytsche Bundesbank.

## Läbe un Beruef
Dr Thilo Sarrazin isch dr Suhn vun eme Doktor, wu us ere hugenottische Familie stammt, wu vu Burgund iber Gämf uf Weschtfale chuu isch. D Mueter isch us ere Familie vu friejere weschtpreußische Guetsbsitzer chuu. Dr Sarrazin isch z Recklinghausen un ab syym sibte Läbensjahr in eme Chinderheim z Bayern ufgwagse. Noch em Abitur im weschtfälische Recklinghausen am altsprochlige Gymnasium Petrinum un em Ableischte vum Wehrdienscht het er vu 1967 bis 1971 Volkswirtschaftslehr studiert an dr Universitet Bonn. Derno isch er Assischtänt am Institut fir Industri- un Verchehrsbolitik vu dr Universitet Bonn gsi un isch dert anne 1973 zum Dr. rer. pol. promoviert. Vu Novämber 1973 bis Dezämber 1974 isch dr Sarrazin wisseschaftlige Aagstellte vu dr Friedrich-Ebert-Stiftig gsi. In däre Zyt isch er au in SPD yydrätte.

Ab 1975 het dr Sarrazin im effetlige Dienscht vum Bund gschafft, vu 1975 bis 1978 as Referänt im Bundesfinanzminischterium (1977 Abornig zum IWF uf Washington, D.C.), un derno bis 1981 as Referatsleiter im Bundesminischterium fir Arbet un Sozialornig, ab 1981 wider im Bundesfinanzminischterium. Ab Oktober 1981 isch er dert Biroleiter gsi un e änge Mitarbeiter vum Bundesfinanzminischter Hans Matthöfer, derfno vu däm syym Noofolger Manfred Lahnstein. Au noch em Änd vu dr sozialliberale Koalition im Oktober 1982 isch dr Sarrazin im Bundesfinanzminischterium blibe un isch dert Leiter vu mehrere Referat gsi, dodrunter 1989–1990 vum Referat „Innerdytschi Beziehige“, wu di dytsch Währigs-, Wirtschafts- un Sozialunion vorbereitet het. In däre Zyt as Referatsleiter bim Bundesfinanzminischterium isch er zytwyys au au fir dr Schineverchehr zueständig gsi.

Vu 1990 bis 1991 het dr Sarrazin fir d Treuhandaastalt gschafft, derno bis 1997 as Staatssekretär im Minischterium fir Finanze z Rheinland-Pfalz. Nocherdani isch er Vorsitzende vu dr Gschäftsfierig vu dr „Treuhandliegenschaftsgesellschaft“ (TLG) gsi.

Dr Sarrazin isch ghyrote mit dr Ursula Sarrazin, geb. Breit, un het zwee Sihn.

### Dytschi Bahn AG
Zwisch em Friejohr 2000 un em Dezämber 2001 isch dr Sarrazin bi dr Dytsche Bahn bscheftigt gsi, dervu zerscht vier Monet as Leiter vu dr Konzärnrevision un derno, ab em 1. Septämber 2000, as Vorstandsmitglid vu dr DB Netz, zueständig fir Blanig un Inveschtitione.. Dr Sarrazin giltet as ein vu dr Entwickler vum *Volksaktiemodäll* vu dr Dytsche Bahn. Syy Verhältnis zum ehmolige Vorstandsvorsitzende vu dr Dytsche Bahn AG, em Hartmut Mehdorn, wird as Fyndschaft bschribe mit gegesytige Beleidigunge. Wun er im Jänner 2002 s Amt as Berliner Finanzsenator aadrätte het, isch em frischtlos gchindet wore, wel Näbedetigkeite no syym Arbetsverdrag mit dr DB nit erlaubt seje. Dr Sarrazin het gege die Chindigung dur drej Instanze uf Zahlig vun ere Abfindig gchlagt, was in dr letschte Inschtanz vum Bundesgrichtshof abgwise woren isch.

### Berliner Senator fir Finanze
Dr Sarrazin isch im Jänner 2002 Senator fir Finanze z Berlin wore. Är het e strängi Spar- un Huushaltsbolitik yygfiert. 2007 isch s zem erschte Mol in dr Gschicht vum Land Berlin zuen eme Huushaltsiberschuss chuu (80 Mio €). 

Dr Sarrazin het as Finanzsenator bis zue 46 Näbedetigkeite gha (unter anderem Mitglid vum Ufsichtsrot vu dr Berliner Verchehrsbedriib, dr Charité, dr Investitionsbank Berlin un dr Vivantes GmbH, Im Ramme vu dr Tempodrom-Affäre isch em vorgworfe wore, är heb Landesgälder regelwidrig vergee. D Staatsaawaltschaft het im Novämber 2004 Aachlag erhobe. S isch au no gege zwei anderi SPD- un zwei CDU-Bolitiker, drej Unternähmer un zwei Wirtschaftspriefer ermittlet wore. Gege Oberstaatsaawalt, wuermittlet het, het dr Sarrazin e Dienschtufsichtsbschwärde yygreicht. S Landgricht Berlin het s im Dezämber 2004 abglähnt, s Hauptverfahre aazfange, wel d Aachlag as nit schlissig aagsähne woren isch.

Syt em Augschte 2009 ermittlet d Berliner Staatsaawaltschaft geg dr Sarrazin wäge Uudreji. Är soll em *Golf- und Landclub Berlin-Wannsee e. V.* e Golfblatz z ginschtig verpachtet haa un dää eso finanziäll beginschtigt haa. Dr Sarrazin het die Vorwirf zruckgwise mit dr Begrindig, är sächt kei Vermegesschade fir s Land.

### Mitglid vum Vorstand vu dr Dytsche Bundesbank
Zum 30. April 2009 het dr Sarrazin syy Amt as Senator ufgee un isch in dr Vorstand vu dr Bundesbank  gwächslet. Vum 1.&nbsp;Mai bis zum 2.&nbsp;Septämber 2010 isch er zueständig gsi fir d Beraich Informationstechnologi, Risiko-Controlling un Revision.
Unter bolitischem Druck het dr Vorstand vu r Dytsche Bundesbank am 2. Septämber 2010 dr Aadrag gstellt, ass dr Sarrazin as Vorstand abbruefe wird. Ihm isch au mit sofortiger Wirkig dr Gschäftsberaich entzoge wore.. Am 9. Septämber 2010 het d Bank bekannt gee, ass dr Sarrazin frejwillig us em Vorstand zruckdritt.

## Kontroverse
### Allgmein
Dr Sarrazin het sich mit Uussage zue dr Berliner Sozial- un Bildigsbolitik dr Ruef vun eme Provokateur erworbe. Vorschleg zue Chirzige im sozialen Beraich sin vilmol vu Protescht begleitet gsi. Anne 2008 het er Vorschleg gamcht, wie ALG-II-Empfänger sich fir weniger wie vier Euro am Dag chennet ernähre, 2009 het er zum Umgang vu Arbetslose mit Energi gsait: . Räntenerhechige nännt er e „völlig unsinnige Maßnahme“, statt däm mießt d Bundesregierig d Burger druf vorbereite, ass Altersbezig „langfristig auf das Niveau einer Grundsicherung“ sinke dien.

Dr Sarrazin isch fir e reschtriktivi Yywanderigsbolitik mit Uusnahm vu Hochqualifizierte un dr Abböu vu Transferleischtige. Heftigi Reaktione hän em Sarrazin syy Uusage zue dr Wirtschafts- un Migrationsbolitik vu Berlin fiirigruefe, wu im Septämber 2009 in *Lettre International* publiziert wore sin. Dert het er großi Deil vu dr arabische un türkische Yywanderer nit integrationswillig un nit integrationsfähig gnännt. Wertli het unter anderem gsait:

Die Uussage vum Sarrazin sin unter anderem vum Vorsitzende vum Innenuusschuss vum Dytsche Bundesdag, Sebastian Edathy (SPD), em Paritätische Wohlfahrtsverband, dr Dienschtleischtigsgwerkschaft ver.di un em Bolitikwisseschaftler Gerd Wiegel kritisiert wore. Dr Arno Widmann, dr Feuilletonchef vu dr *Frankfurter Rundschau*, het gschribe: 

Unterstitzt wore isch dr Sarrazin unter anderem vum Hans-Olaf Henkel, em Ralph Giordano, em Peter Sloterdijk, dr Sozialwisseschaftleri un Frauerächtleri Necla Kelek un em dytsche Altbundeschanzler Helmut Schmidt. Dr Michael Klonovsky vum *Focus* het kommentiert, dr Sarrazin heb s gwogt, .

Dr Sarrazin het speter gsait, syy Absicht sej s nit gsi, einzelni Volksgruppe z diskreditiere. Vilmeh heb er  welle. 

D Berliner SPD-Chreisschidskommission het dr Sarrazin vum Vorwurf vu dr Barteischädigung zerscht frejgsproche. E SPD-Chreisverband un e Ortsverein hän e Barteiornigsverfahre gege ihn bedribe wäge barteischädigendem Verhalte un Rassismus gege Uusländer. 
S Verfahre isch Mitti März 2010 mit eme Urdeil vu dr Berliner SPD-Landesschidskommission abgschlosse wore, d Aadrge gege dr Sarrazin sin abgwise wore. 
S zuegherig Guetachte vum Bolitikwisseschaftler Gideon Botsch vum Potsdamer Moses Mendelssohn Zentrum het dr Sarrazin scho im Vorfäld as nit dugli zruckgwise.

Dr Bundesbankbresidänt Axel Weber, wu scho em Sarrazin syy Ernännig zum Bundesbankvorstand abglähnt gha het, het am 30. Septämber 2009 e fermligi Dischtanzierig im Name vu dr Dytsche Bundesbank erwirkt. Dr Weber het dr Sarrazin zum Rucktritt ufgforderet. Wu dr Sarrazin des abglähnt het, het dr Vorstand vu dr Bank am 13. Oktober 2009 d Zueständigkeite vun eme gänderet un het em d Verantwortig fir dr Beraich *Bargäld* eso bschnitte, ass er nume no fir Risiko-Controlling un s Ressort Informationstechnologi zueständig bliben isch.

Im Juni 2010 het dr Sarrazin mit syyre These Widerspruch uusglest, ass dr gsamtdytsch Intelligenzdurschnitt dur Zuewanderig vu schlächt uusbildete Migranten sinke diej, wun ere bin ere Veraastaltig vu dr Arbeitschreis Schuel-Wirtschaft vu dr Unternähmerverbänd Südhesse uusgsait het. Em Sarrazin syy These sin vu dr Bundeschanzleri Angela Merkel un em SPD-Barteivorsitzende Sigmar Gabriel kritisiert wore, wun em dr Uusdritt us dr SPD noogleit het. Im Gspräch mit dr *Süddeutsche Zeitung* het dr Sarrazin yygruumt, är heb zue syyne Bhauptige keini gnaue Date vorlige un heb sällewääg e baar Zahle „schetze“ mieße:  In eme Interview mit dr *Zeit* het dr Sarrazin bemerkt: 

### „Deutschland schafft sich ab“

In syym Ändi Augschte 2010 erschinene Buech *Deutschland schafft sich ab* versuecht dr Sarrazin no Meinig vum  *Spiegel*, wu ne Kapitel vum Buches vorab vereffetligt het, syyni These „auf eine breitere statistische Basis zu stellen“. Die sin unter anderem vu dr *FAZ* as „biologistisches Panoptikum“ kritisiert wore. Mit syyre Uussage in eme Interview mit dr *Welt am Sonntag*  het dr Sarrazin fascht iberall Widerspruch fiirigruefe. Dr Stephan Kramer, dr Generalsekretär vum Zentralrot vu dr Jude z Dytschland, het gsait:  Dr Sarrazin het in dr Sändig „Beckmann“ erklärt, är heb sich uf dr Artikel „Abrahams Kinder“ im Tagesspiegel un e Bricht vu dr New York Times bezoge. In ere schriftlige Erklärig het er derzue d Zytschrifte „Nature“ un „American Journal of Human Genetics“ zitiert un beduurt, dur e uupräzisi Uusdruckswyys fir Irritatione un Missverständnis gsorgt z haa.

Dr Roland Koch het em Sarrazin syy These , gnännt. Wär glaubt, ass d  Dr Wilhelm Heitmeyer het em Sarrazin vorgworfe, är bedient mit syyre Wortwahl „eindeutig ein rechtspopulistisches Potenzial“. Dr Vorstand vu dr SPD het am 30. Augschte 2010 e nej Barteiornigsverfahre yygleitet mit em Ziil vum eme Uusschluss, wel dr em Sarrazin syyni These „diametral den sozialdemokratischen Überzeugungen entgegen“ stiende un zem Deil e „Nähe zu nationalsozialistischen Theorien“ ufwyyse dieje.

Dr *Verband Biologie, Biowissenschaften und Biomedizin in Deutschland* het sich in ere Pressemitdeilig zue dr Buechvorstellig  verwahrt. Dr Sarrazin heb . Syyni Uussage dieje uf eme Halbwisse berueje, . S sej dervu uuszgoh, ass .

Zuestimmig fir em Sarrazin syyni Hauptthese isch vum friejere Erschte Burgermeischter vu Hamburg, vum Klaus von Dohnanyi, in eme Gaschtbyydrag fir d *Süddeutsche Zeitung* chuu. Dr Dohnanyi het aagchindet, ass er dr Sarrazin im Fall vun eme Barteiuusschlussverfahre vu dr SPD-Schidskommission verdeidige wett.

## Vereffentlichunge
* *Ökonomie und Logik der historischen Erklärung. Zur Wissenschaftslogik der New Economic History.* Bonn 1974.
* *Krise und Planung in marxistischer Sicht: Das Beispiel Habermas*. In: *Hamburger Jahrbuch für Wirtschafts- und Gesellschaftspolitik* 19, 1974, S. 293–318 (zämme mit em Manfred Tietzel).
* *Investitionslenkung: „Spielwiese“ oder „vorausschauende Industriepolitik?“* Bonn-Bad Godesberg 1976 (as Rusgäber).
* *Beiträge zur Sozialpolitik.* Bonn 1978 (as Rusgäber).
* *Der Euro: Chance oder Abenteuer?* Bonn 1997.
* *Reform der Finanzverfassung.* Bonn 1998.
* *Der Euro.* Bonn 1998.
* *Ansatzpunkte für eine europäische Arbeitsmarkt- und Beschäftigungspolitik.* Bonn 1999.
* *Gestaltung der Zukunftsfähigkeit Berlins in Zeiten knapper Kassen.* Berlin 2004.
* *Regionale bzw. kommunale Entwicklungen im Bereich der Wohnungs- und Städtebaupolitik.* Berlin 2007.
* *Neue Wege zu einer angemessenen Finanzverteilung im Bundesstaat.* Münster 2008.
* *Deutschland schafft sich ab: Wie wir unser Land aufs Spiel setzen* Deutsche Verlags-Anstalt 2010
* *Europa braucht den Euro nicht. Wie uns politisches Wunschdenken in die Krise geführt hat*. Deutsche Verlags-Anstalt, München 2012. ISBN 978-3-421-04562-1
* *Der neue Tugendterror. Über die Grenzen der Meinungsfreiheit in Deutschland*. Deutsche Verlags-Anstalt, München 2014. ISBN 978-3-421-04617-8
* *Wunschdenken. Europa, Währung, Bildung, Einwanderung – warum Politik so häufig scheitert.* 1. Auflage. Deutsche Verlags-Anstalt, München 2016
* *Feindliche Übernahme. Wie der Islam den Fortschritt behindert und die Gesellschaft bedroht.* 1. Auflage. FinanzBuch Verlag, München 2018

## Literatur
* Gideon Botsch: ''Sind die Äußerungen von Dr. Thilo Sarrazin im Interview mit der Zeitschrift Lettre International (deutsche Ausgabe, Heft 86) als rassistisch zu bewerten?'', Guetachte im Ufdrag vum SPD-Chreisverband Spandau un dr SPD-Abdeilig Alt-Pankow.

## Weblink

* Vorstand der Deutschen Bundesbank – Dr. Thilo Sarrazin, Deutsche Bundesbank
* Thilo Sarrazin. Ein Mann und seine Sprüche, sueddeutsche.de
* Thilo Sarrazin. Artikel, Hintergründe und Fakten., Spiegel Online

## Fueßnote